《暘谷偶成》
宋代·裘万顷

竹近颇忻衣袂爽，苔深长恐履痕侵。
夜灯四壁图书影，晓日一床花木阴。
载酒只今谁好事，绝弦从昔为知音。
区区外物成何用，慎勿缘渠愁此心。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。